નરેન્દ્ર મોદી પ્રત્યે વડોદરાવાસીઓને ખાસ્સો પ્રેમ છે, એક તો વડોદરા નરેન્દ્ર મોદીની કર્મભૂમિ રહી છે અને તેથી જ તેમણે વડોદરાને પોતાનું બીજું ઘર પણ કહ્યું છે. જ્યારે મતદાન કરવાનો સમય આવ્યો ત્યારે વડોદરાએ પણ મોદીને તે પોતાના માને છે તે વાતનો પૂરાવો આપી દીધો હતો. વડોદરામાં નરેન્દ્ર મોદી કોંગ્રેસના ઉમેદવાર મધુસુદન મિસ્ત્રી સામે 570128ની સરસાઇથી જીત્યા હતા. મોદીએ કુલ 845464 મતો મળ્યા હતા. મળેલા મતના આંકડા જ જણાવી દે છેકે વડોદરાને મોદી પ્રત્યે કેટલી હદે પ્રેમ હતો.